

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

Odbor za statutarno-pravna pitanja

KLASA: 024-03/22-01/8

URBROJ: 2177/01-02/05-22-3

Požega, 22. ožujka 2022.

Na temelju članka 54. Statuta Grada Požege (Službene novine Grada Požege, broj: 2/21.) i članka 37. Poslovnika o radu Gradskog vijeća Grada Požege (Službene novine Grada Požege, broj: 9/13.,19/13., 5/14.,19/14.,4/18., 7/18.- pročišćeni tekst, 2/20., 2/21. i 4/21.- pročišćeni tekst), Odbor za statutarno-pravna pitanja Gradskog vijeća Grada Požege, na 3. sjednici, održanoj dana, 22. ožujka 2022. godine, donosi sljedeći

Z A K L J U Č A K

1. Odbor za statutarno-pravna pitanja razmotrio je Statut Gradske knjižnice Požega koji je Upravno vijeće Gradske knjižnice Požega usvojilo na svojoj 4. sjednici, održanoj dana, 28. veljače 2022. godine. Odbor je utvrdio, da je u predmetnom Statutu potrebno napraviti sljedeće izmjene:

* u članku 7. potrebno je brisati stavak 3. (odredba se odnosi na pečat koji koristi Računovodstvo Knjižnice)
* članak 15. korigira se na način da se brišu suvišne riječi („ovlasti i“)
* članak 28. stavak 4. dopunjuje se na način da sjednicama Upravnog vijeća obavezno prisustvuje Ravnatelj, osim u slučaju njegove odsutnosti kada ga zamjenjuje osoba iz članka 16. Statuta
* u članku 41. stavak 7. se briše
* članak 67. i članak 68. su istovjetni, te se članak 68. briše
* u članku 74., sada članku 73. ispravlja se zbog tipografske pogreške stavak 1. dodavanjem teksta iz stavka 2. („Knjižnice, njezina osnivača te državnih službi“) koji se briše, a time dosadašnji stavci 3. do 5. postaju stavci 2. do 4.
* članak 80. označen je krivo, te po redoslijedu članaka treba biti označen brojem 79.
* s obzirom na brisanje članka 68. i ispravak članka 80. u 79., članci od 68. do 79. postaju članci 67. do 78.

2. Upravnom vijeću Gradske knjižnice Požega predlaže se, da sukladno točki 1. ovoga Zaključka uskladi tekst Statuta Gradske knjižnice Požega od 28. veljače 2022. godine.

3. Odbor za statutarno-pravna pitanja predlaže Gradskom vijeću Grada Požege da nakon usklađenja Statuta od strane Upravnog vijeće Gradske knjižnice Požega, s točkom 1. ovoga Zaključka, na isti izda prethodnu suglasnost.

PREDSJEDNIK

Dragutin Štirmer, dipl.iur., v.r.

DOSTAVITI:

1. Gradskom vijeću Grada Požege
2. Gradonačelniku Grada Požege
3. Gradskoj knjižnici Požega
4. Pismohrani.